Lav et referat af nedenstående tekst:

Tekst:
Pirater er normalt kendt for at have et ordentligt fuldskæg, men i Aalborg nøjes de med at lade overskægget gro, når spillerne fra Aalborg Pirates deltager i Movember-kampagnen. Ishockeyspillerne vil ligesom deres fodboldkolleger fra Hobro lade skægget stå til fordel for en god sag. - Vi ved, at vi har landets bedste fans, så vi håber meget, at så mange som muligt vil gro overskæg med os og melde sig ind i vores team . Sammen med vores fans har vi mulighed for at gøre en stor forskel for mænds sundhed, siger Pirates-backen Magnus Leth Nielsen, der glæder sig til at se en masse flotte overskæg på tilskuerrækkerne den næste måned. Ishockeyspillerne i de danske klubber har i flere år været nogle af foregangsmændene for Movember-kampagnen i Danmark, hvor der sidste år blev indsamlet 2,5 millioner kroner til kampen mod testikel- og prostatakræft.

Referat:
En række flotte overskæg kommer til at pryde ishockeyspillerne fra Aalborg Pirates i denne måned, hvor de deltager i Movember-kampagnen.